รองนายกรัฐมนตรีสั่งการขับเคลื่อนมาตรการความปลอดภัยช่วงเทศกาลสงกรานต์ 2564 อย่างเต็มที่? โดยตั้งเป้าลดสถิติการเกิดอุบัติเหตุร้อยละ 5 ภายใต้การป้องกันและเฝ้าระวังโควิด- 19
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการป้องกันและลดอุบัติเหตุทางถนนแห่งชาติ? (นปถ.) ขับเคลื่อนกลไกการเสริมประสิทธิภาพในการป้องกันและลดอุบัติเหตุทางถนน? โดยเฉพาะช่วงเทศกาลสงกรานต์ 2564 ซึ่งจะมีวันหยุดยาว โดย?เน้นการบังคับใช้กฎหมายอย่างเคร่งครัดควบคู่กับการสร้างการรับรู้อย่างจริงจังและต่อเนื่องภายใต้แนวคิด "สงกรานต์สุขใจ ขับขี่ปลอดภัย ห่างไกลโควิด” โดยได้กำหนดแนวทางปฏิบัติการเข้มข้นในช่วง 7 วันแห่งความปลอดภัย ระหว่างวันที่ 10 – 16 เมษายนนี้         โดยยึดพื้นที่เป็นตัวตั้ง (Area Approach) ตาม 5 มาตรการ ได้แก่ ด้านการบริหารจัดการ ด้านลดปัจจัยเสี่ยงด้านถนนและสภาพแวดล้อม ด้านลดปัจจัยเสี่ยงด้านยานพาหนะ ด้านผู้ใช้รถใช้ถนนอย่างปลอดภัย และด้านการช่วยเหลือหลังอุบัติเหตุซึ่งมีเป้าหมายในการลดจำนวนครั้งของการเกิดอุบัติเหตุทางถนนจำนวนผู้บาดเจ็บและผู้เสียชีวิตไม่น้อยกว่าร้อยละ 5 เพื่อให้บรรลุเป้าหมายในการทำให้ประชาชนเดินทางอย่างปลอดภัยและลดสถิติการเกิดอุบัติเหตุทางถนนช่วงเทศกาลสงกรานต์ 2564 ให้เหลือน้อยที่สุด? ภายใต้การดำเนินการตามมาตรการป้องกันโควิด-19            รองนายกรัฐมนตรี ยังกำชับให้ถอดบทเรียน และกำหนดแผนการดำเนินการลดอุบัติเหตุทางถนนในแต่ละปีให้ชัดเจนและมีความต่อเนื่อง? ?เพื่อกำหนดมาตรการแก้ไขปัญหาเพื่อลดปัจจัยเสี่ยงอุบัติเหตุทางถนนผ่านกลไกของศูนย์อำนวยการความปลอดภัยทางถนนทุกระดับ โดยเฉพาะการบังคับใช้กฎหมายควบคู่กับการสร้างความตระหนักรู้ด้านความปลอดภัยทางถนนอย่างจริงจังและต่อเนื่อง รวมถึงส่งเสริมให้ทุกภาคส่วนเข้ามามีส่วนร่วมในการป้องกันและลดอุบัติเหตุทางถนน ทั้งนี้เพื่อสร้างประเทศไทยให้มีการสัญจรปลอดภัยตามมาตรฐานสากลอย่างยั่งยืน.